तूफान लाॅरा

तूफान लाॅरा एक उष्णकटिबंधीय चक्रवात है। इस तूफान ने लुईज़ियाना के कैमेरोन में भारी तबाही मचाई। तेज हवाओं के कारण वहां बाढ़ की स्थिति बनी हुई है। तूफान मेक्सिको की खाड़ी से होता हुआ लुईज़ियाना पहुंचा और भारी नुक़सान का कारण बना। अमेरिका के राष्ट्रपति डोनाल्ड ट्रंप भी घटना स्थल का मुआयना करने आ सकते हैं।

लक्षण
तूफान लॉरा अभी चौथी श्रेणी में है। सर्वप्रथम इसमें हवाओं की रफ़्तार 150 मील प्रति घंटे मापी गई। किन्तु बाद में हवाओं की रफ़्तार 240 किलोमीटर प्रति घंटे तक पहुंच गई। 27 अगस्त को यह तूफान कमजोर पड़ कर श्रेणी दो में बदल गया और हवाओं की गति 177 किलोमीटर प्रति घंटे हो गई।

नुकसान
तुफान के कारण कई पेड़ और घर गिरे और टेक्सस और लुईज़ियाना में लोगों को लगभग 45 घंटे बिना बिजली के रहना पड़ा। तूफान ने हाइती में 21 लोगों की जान ली और दोमिनिकन गणराज्य में इसने 4 लोगों की जान ली। तूफान के कारण कैरिबियन सागर में 24 लोगों की मौत हुई। वहीं क्यूबा में 260,000 से अधिक लोगों की निकासी हुई। वहीं टेक्सस में 4,00,000 लोगों को स्थान खाली करने को कहा गया। लुईज़ियाना के गवर्नर जॉन बेल एडवर्ड ने बृहस्पतिवार को बताया कि तूफान संबंधी घटनाओं में कम से कम चार लोग मारे गए हैं। आंकड़ों के अनुसार लुईज़ियाना और टेक्सस के करीब पांच लाख लोग अपने घर छोड़कर जाने पर मजबूर हुए।

प्रतिक्रिया
विश्व स्वास्थ्य संगठन ने पीड़ितों के लिए अभियान चलाये। साथ ही अमेरिकी स्वास्थ्य संगठन ने भी राहत शिविर खोलें। पीड़ितों को आर्थिक सहायता प्रदान करने की भी योजना है।

सन्दर्भ

चक्रवात
अमेरिका